අද ඇරැඹෙන පළමු වටයේ දී සෑම කණ්ඩායමක්ම තරග 8කට සහභාගිවන අතර ප්‍රසාද ලකුණු සටහන අනුව පෙරමුණේ පසුවන කණ්ඩායම් 4 කුසලාන තරග වටයටත්, 5වැනි ස්ථානයේ සිට 8වැනි ස්ථානය අත්කරගන්නා කණ්ඩායම් 4 පළඟ තරග වටයටත් සුදුසුකම් ලබනු ඇත.අන්තර් සමාජ රගර් ලීග් සහ පිලිමලුන් පිටුදැකීමේ රගර් තරගාවලියට අනුග්‍රාහකත්වය ලබාදීමේ පස් අවුරුදු ගිවිසුමකට මෙරට ප්‍රමුඛතම ජංගම දුරකතන ජාලයක් වන ඩයලොග් ආසියාටා සමාගම ශ්‍රී ලංකා රගර් සංගමය සමග පසුගියදා අස්සන් තැබූ අතර ඒ අනුව අන්තර් සමාජ රගර් ලීග් පළමු කොටසේ තරගාවලිය 'ඩයලොග් රගර් ලීග් පළමු කොටසේ තරගාවලිය‍ ලෙසත්, ක්ලිෆර්ඩ් කුසලාන තරගාවලිය 'ඩයලොග් ක්ලිෆර්ඩ් කුසලාන පිලිමලුන් පිටුදැකීමේ තරගාවලිය ලෙසත් නම් කෙරිණි.මෙවර ලීග් තරගාවලියේ විශේෂත්වය වන්නේ පළමුවරට ක්‍රීඩා සමාජ 2ක දී විදුලි ආලෝකධාරා මධ්‍ය‍යේ රාත්‍රී කාලයේ තරග පැවැත්වීමය.ඉදිරි වසර තුල දී තවත් ක්‍රීඩා සමාජ කීපයක්ම මෙ‍සේ විදුලි ආලෝකධාරා මධ්‍ය‍යේ තරග පැවැත්වීම සඳහා කටයුතු යොදමින් සිටිති.